Odbačene sumnje u euro
Mnogi europski čelnici već se dugo žale da jaki euro u odnosu na dolar šteti europskoj ekonomiji, čineći europske proizvode preskupima 
U Luksemburgu raspravljalo 12 ministara financija zemalja koje koriste euro. Odbačene su sve sumnje – izražene u novinskim člancima, kao i riječima dvojice talijanskih dužnosnika – u budućnost zajedničke europske valute, koja je nedavno dostigla najniži kurs prema dolaru u zadnjih osam mjeseci. Talijanski ministri socijalne skrbi i reforme sugeriraju da bi njihova zemlja trebala razmotriti povratak na liru. Obojica tih ministara pripadaju stranci koja se protivi europskoj orijentaciji Italije. Italija prolazi kroz recesiju i sučeljena je s mogućnošću kaznenih mjera od strane Europske unije zbog velikog proračunskog deficita. Prebacivanje krivnje na euro – tvrde poznavaoci – iznalaženje je lake žrtve. Ekonomisti tvrde da je euro bio na visokom kursu zahvaljujući slabom dolaru. Kako kažu, azijske valute su i dalje izravno ili neizravno vezane na dolar, što ostavlja euro izloženim da snosi sav pritisak pada dolara. Mnogi europski čelnici već se dugo žale da to jako šteti europskoj ekonomiji, čineći europske proizvode preskupima za izvoz. Za njih, pad vrijednosti eura bio bi dobrodošao.